মার্কিন দৈনিক সটান বলে দেয়, ব্ল্যাটারও গাড্ডার দিকে এগোচ্ছেন। কারণ, তার বিশ্বস্ত অনুগামী ভালকে পর্যন্ত যখন তদন্ত পৌঁছেছে, ধরে নেওয়া যায়, ব্লাটারের নামও এ বার তদন্তে উঠতে শুরু করবে। দুর্নীতির নাগপাশে আষ্টেপৃষ্ঠে জড়িয়ে যাওয়া ফিফা এর পর নিরুপায় হয়ে দাবি করতে শুরু করে, গোটা ব্যাপারটায় ভালকের কোনো ভূমিকাই ছিল না। কারণ, প্রয়াত প্রাক্তন ফিফা কর্তা জুলিও গ্রোন্দোনা নাকি ওই সময়ে ফিফা ফিনান্স কমিটি দেখতেন। ফিফা-র দাবি, টাকা গিয়েছিল তারই হাত ঘুরে। এবং এই টাকাটাও দেয়া হয়েছিল জ্যাক ওয়ার্নারের একটা ফুটবল উন্নয়ন প্রকল্পে। তিনিই নাকি ছিলেন ওই প্রকল্পের সর্বেসর্বা। অন্তত চিঠিতে তেমনই বলা ছিল।